fraflytning
<p>efter opsigelsen af dit lejemål er der specielt 3 ting, du som lejer skal være opmærksom på: fraflytningssynet, depositum og forudbetalt husleje.</p><p><strong>fraflytningssyn</strong><br />senest 2 uger efter fraflytning af lejemålet skal udlejer have gennemført et fraflytningssyn, såfremt din udlejer har mere end 1 udlejningsejendom. det er på dette tidspunkt at du forhåbentligt kan høste frugterne af dit grundige arbejde ved indflytningssynet.</p><p><strong>depositum</strong><br />udlejer kan maksimalt opkræve 3 måneders husleje som depositum. depositum er udlejers sikkerhed for at få dækket sine udgifter til istandsættelse af lejemålet ved lejers fraflytning. det vil sige, at hvis der skulle være fejl eller mangler i lejemålet når du flytter ud, kan udlejer anvende depositummet til at dække sine udgifter for istandsættelse heraf.</p><p><strong>forudbetalt husleje</strong><br />udlejer må maksimalt opkræve 3 måneders forudbetalt husleje ved indgåelse af lejeaftalen. den forudbetalte husleje kan anvendes til at dække huslejen i opsigelsesperioden. når du opsiger dit lejemål, vil den forudbetalte husleje derfor normalt blive anvendt, og du skal som følge heraf ikke betale husleje i opsigelsesperioden.</p>